**Časť 1: Základný popis programu**

Skript je určený na priradenie kódov medicínskych služieb podľa vyhlášky platnej pre rok 2024.

Súčasťou skriptu sú prílohy, ktoré boli vytvorené podľa verzie vyhlášky o kategorizácii vo verzii z 18.10.2023 (verzia do MPK). V prípade zmien v prílohách (bez zmien v algoritme), bude potrebné vytvoriť tieto prílohy nanovo v rovnakej štruktúre a s rovnakým názvom.

**Časť 2: Práca so skriptom**

Skript je napísaný v Pythone, na spustenie je potrebná inštalácia Python 3.0.

Program sa spustí z konzoly príkazom: **grouperMS(„*nazov\_suboru.csv*“)**. Vstupný súbor musí byť uložený v rovnakom priečinku ako samotný program a musí mať nižšie uvedenú štruktúru. Výstupom spracovania je csv súbor v rovnakej štruktúre, doplnené o stĺpec s kódom MS.

Popis vstupného súboru

Vstupný súbor musí byť vo formáte csv, kde každý riadok reprezentuje jeden hospitalizačný prípad. Oddeľovačom je bodkodčiarka.

Popis položiek:

|  |  |  |  |
| --- | --- | --- | --- |
| **Č.** | **názov položky** | **formát položky** | **popis položky** |
| 1 | id\_hp | neobmedzený | identifikátor hospitalizačného prípadu, umožňuje spätné priradenie kódu MS k HP |
| 2 | vek\_roky | int | vek pacienta ku dňu prijatia v rokoch, musí byť vyplnený, pre deti do 1 roka sa uvádza 0 |
| 3 | vek\_dni | int | vek pacienta ku dňu prijatia v dňoch, musí byť vyplnený pre deti do 1 roka, pre ostatných pacientov sa uvádza 0 |
| 4 | hmotnost | int | hmotnosť pacienta ku dňu prijatia v gramoch, musí byť vyplnený pre deti do 28 dní vrátane, pre ostatných pacientov sa uvádza 0 |
| 5 | UPV | int | počet hodín umelej pľúcnej ventilácie |
| 6 | dg | varchar | zoznam kódov diagnóz pacienta oddelený znakom „~“, ako prvá sa uvádza hlavná diagnóza; kódy diagnóz sa uvádzajú bez bodky |
| 7 | zv | varchar | zoznam kódov výkonov pacienta oddelený znakom „~“, ako prvý sa uvádza hlavný výkon, v prípade, ak hlavný výkon nebol určený, ale existujú iné výkony, prvá pozícia zostáva prázdna a položka začína znakom „~“; kódy výkonov sa uvádzajú bez bodky |
| 8 | odd | varchar | zoznam kódov odborností oddelenia, kde bol vykonaný hlavný výkon oddelený znakom „~“ |
| 9 | drg | varchar | DRG skupina, do ktorej bol hospitalizačný prípad zaradený |

Vzorový vstupný súbor je priložený.